als_Latn dik_Latn sag_Latn
Atletja shqiptare Luiza Gega, 24 orë pas vendit të dytë në bateritë eliminatore të 1500 metrave në Botërorin e Sallave të Mbyllura, ka garuar dje në finalen e kësaj disipline, duke zënë vendin e gjashtë me 9 finalisteve. Koha e dhënë dje në mbrëmje në pistën moskovite ka qenë 4’08”24, duke rivalizuar deri në fund për një vend në zonën e medaljeve. Në finalen e 1500 metrave u paraqitën në start 9 atletet më të mira në botë e mes tyre edhe Luiza Gega, që një ditë më parë, në baterinë e tretë eliminatore, ishte renditur e dyta me kohën 4’13”78. Këtë herë rivaliteti ishte më i madh dhe kohët e dhëna në pistë nga finalistet natyrisht më të mira. Në fakt, Gega u rendit në vendin e shtatë, por më pas ka ardhur skualifikimi i dy atleteve marokene (Hilali e Arafi), të cilat mbërritën në finish para shqiptares. Gega renditet e pesta, por më pas gjyqtaria rikthen kohën e marokenes Hilali (e katërta), duke zbritur Gegën në vendin e gjashtë. Gjyqtaria ka skualifikuar vetëm Arafin (shkelje në brendësi të pistës), duke afruar me një pozicion Gegën, që u rendit përfundimisht në vendin e gjashtë.Gjatë garës së djeshme, Luiza Gega nuk zhgënjeu, duke qenë gjithnjë mes grupit të pretendenteve për medalje. Por në fund nuk arriti të hyjë në zonën e medaljeve edhe pse kohët ishin të përafërta me pretendentet.
Rezultatet e finales së 1500 metrave
Abeba Aregaui (Swe) 4’00”61
Axumauit Embaye (Eth) 4’07”12
Nikol Sifuentes (Can) 4’07”61
Siham Hilali (Mar) 4’07”62
Treniere Moser (Usa) 4’07”84
Luiza Gega (Alb) 4’08”24
S. Karamasheva (Rus) 4’13”89
Rabate Arafi (Mar) skualifikuar
Heather Kampf (Usa) skualifikuar
als_Latn als_Latn uzn_Latn uzn_Latn zho_Hans fuv_Latn zho_Hans uzn_Latn uzn_Latn luo_Latn deu_Latn